Diari Oficial de la Generalitat Valenciana


Sumari del DOGV 3707, del 13-03-2000 (2000/1816)

RESOLUCIÓ de 29 de febrer de 2000, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l’Ordre de 24 de novembre de 1999, d’aquesta conselleria, per la qual es regulen i es convoquen ajudes dirigides a l’atenció d’ancians i ancianes des de l’àmbit familiar per a l’exercici de l’any 2000, a l’empara del Decret 331/1995, de 3 de novembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3707

Data del DOGV
:   13-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1816


Data del document
:   29-02-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * tercera edat
    * ajuda social
    * suport econòmic
    * ajuda pública
    * família

RESOLUCIÓ de 29 de febrer de 2000, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l'Ordre de 24 de novembre de 1999, d'aquesta conselleria, per la qual es regulen i es convoquen ajudes dirigides a l'atenció d'ancians i ancianes des de l'àmbit familiar per a l'exercici de l'any 2000, a l'empara del Decret 331/1995, de 3 de novembre. [2000/A1816]
  
La Conselleria de Benestar Social, mitjançant l'Ordre de 23 de novembre de 1999 (DOGV núm. 3.646), va regular i va convocar ajudes econòmiques destinades a l'atenció d'ancians i ancianes des de l'àmbit familiar per a l'exercici de l'any 2000, a l'empara del Decret 331/1995, de 3 de novembre.
  
Aprovada i publicada la Llei 10/1999, de 30 de desembre de 1999, de Pressupostos de la Generalitat Valenciana, per a l'exercici de 2000 (DOGV 3.657), existint crèdit disponible, i a fi d'atendre la demanda d'ajudes regulades en l'esmentada Ordre de 24 de novembre, escau donar publicitat a les quanties destinades a aquestes ajudes, en els termes de l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda de la Generalitat Valenciana.
  
En virtut d'això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 127/1999, de 17 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
La línia de subvenció, a càrrec del programa pressupostari 72.65.527.87, Família, Menor i Adopcions, a través de la qual es concediran les distintes ajudes i subvencions convocades en l'Ordre de 24 de novembre, és la següent:
  
Denominació: Ajudes ames de casa atenció d'ancians àmbit familiar.
  
- Projecte: 1825.
  
- Línia de subvenció: 402/2000.
  
- Consignació pressupostària: 5.147.366.097 pessetes, 9.195.485,20 euros.
  
Els crèdits publicats tenen caràcter màxim, i no podran concedir-se subvencions una vegada esgotats aquests crèdits, circumstància que es farà publicar en el Diari Oficial de la Generalitat Valenciana.
  
Si com a conseqüència de transferències pressupostàries es veuen modificats aquests crèdits, l'esmentada modificació haurà de publicar-se, mitjançant una resolució, en el Diari Oficial de la Generalitat Valenciana.
  
València, 29 de febrer de 2000.- La consellera de Benestar Social: María Carmen Mas Rubio.